དེ་བར་ད་དུང་ཉིན་ཚུགས་གཉིས་ཙམ་ཡོད།ཕྱི་ཉིན་སྔ་དྲོའི་ཆུ་ཚོད་ལྔ་པའི་ཐོག་ཨེ་ཆུ་མདོ་གྱང་ནས་ཐོན་ཏེ་ལ་མཐོན་པོ་སྟག་ལའི་གངས་ཀྱི་ཚད་ཐིག་ཐོད་དུ་ང་ཚོས་རྟ་དྲེལ་འཁྲིད་དེ་བསྐྱོད།དེ་ཉིན་ཡང་དཀའ་ངལ་ཆེན་པོ་བྱུང༌།ཆུ་ཚོད་བཅུའི་རིང་བགྲོད་ལམ་འཁྱགས་འདྲེད་ཅན་དང༌།རྡོ་ཧྲོག་མང་པོའི་ཁྲོད་དུ་ཕྱིན།ཤོ་བོ་ནུབ་ཏུ་འབྱོར་སྐབས་དགོན་པ་ཞིག་ནང་སྡོད་ཡུལ་སྔ་ནུབ་ལས་ལེགས་པ་བྱུང༌།དེའི་སང་ཉིན་ང་ཚོ་ལྷུན་རྩེ་རྫོང་དུ་འབྱོར།ལྷུན་རྫོང་ནི་བྲག་རི་ཞིག་སྟེང་སྔར་གྱི་རྫོང་ཁང་རྒྱ་ཆེ་པོ་ཏཱ་ལ་ཆུང་བ་ལྟ་བུ་གོག་པོ་ཞིག་འདུགས་གནས་དེའི་དཔོན་རིགས་འགོ་འཁྲིད་ཚོས་ལམ་ཁར་ང་ཚོར་དགའ་བསུ་དང༌།སྣེ་ལེན་བྱུང་ཞིང༌།གྲྭ་རིགས་ཚོས་ཆོས་ལུགས་ཀྱི་མཆོད་རྫས་སྣ་ཚོགས་ལག་ཏུ་ཐོགས་ནས་བསྟར་བསྒྲིགས་ཀྱིས་རོལ་མོ་འབུད་དཀྲོལ་བརྡུང་བ་སོགས་བྱེད་ཅིང༌།ལམ་གྱི་ཉེ་སྐོར་དུ་མི་གྲངས་ཆིག་སྟོང་ཙམ་ནས་སངས་དུད་དང་བཅས་མཇལ་ཞུར་འབྱོར་འདུགང་ཚོ་རྫོང་དུ་བདེ་འབྱོར་བྱུང་སྐབས་གཏང་རག་གི་མཛད་སྒོ་བྱས།